Марко Ганчев
Слушах от магнитофона

chitanka.info

Слушах от магнитофона

себе си със смътен страх:

в равния поток на тона

татковия глас познах.

И разбрах какво остава

неумиращо от нас:

не падение и слава,

не предмет, а само глас.

Ясна ми е мойта участ,

ясно — за какво съм жив:

глас от мене да получат,

истински, а не фалшив.

1966

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.